رونق لاکھانی

رونق لاکھانیایک پاکستانی مخیراور خصوصی اولمپکس پاکستان کی بانی ہیں۔ 2016 سے، وہ اس کے بورڈ کی چیئرپرسن ہیں۔

ذاتی زندگی 
رونق لاکھانی ہندوستان میں پیدا ہوئیں، جہاں انہوں نے نرملا نکیتن ممبئی سے پوسٹ گریجویٹ تعلیم مکمل کی۔ وہ پاکستان منتقل ہونے سے قبل 21 سال ہندوستان میں مقیم تھیں۔

کمیونٹی ورک 
لاکھانی پاکستان میں مختلف اہلیت کے افراد کی مختلف شعبوں میں شمولیت کی حامی رہی ہیں۔ انہوں نے کہا: "شمولیت ایک بات چیت کرنے کا موضوع نہیں ہے، یہ ایک ایسا عمل ہے جس کو ہماری ثقافت کا حصہ بننے کی ضرورت ہے۔" اسپیشل اولمپکس پاکستان (ایس او پی) کی بانی کے طور پہ، لاکھانی 31 سال سے وابستہ ہیں۔

لاکھانی نے 1991 میں ایس او پی کی بنیاد رکھی۔ 
جب انھوں نے پہلی بار کراچی میں سٹی گیمز میں رضاکارانہ خدمات انجام دیں۔ 
یہ پروگرام ذہنی اور جسمانی طور پر معذور افراد کے لئے ترتیب دیا گیا تھا۔ ایونٹ نے ایس او پی کے لئے تحریک پیدا کی۔ 

اسپیشل اولمپکس اب دانشورانہ معذوری کے حامل کھلاڑیوں کے لئے دنیا کی سب سے بڑی کھیلوں کی تنظیم ہے اور تقریباً 172 ممالک میں انہیں سال بھر کی تربیت فراہم کرتی ہے۔

لاکھانی 2003 میں بورڈ آف ڈائریکٹرز میں سے تھیں اور پھر اپریل 2007 میں ایس او پی کے جنرل سکریٹری بن گئیں۔ 

اگست 2015ء میں وہ بطور چیئرپرسن منتخب ہوئیں۔ سپیشل اولمپکس پاکستان میں ایک چیئرپرسن کے طور پرانھوں نے باضابطہ طور پر 2016ء سے کام شروع کیا۔ اب وہ ایس او پی کی مشاورتی کمیٹی میں بھی شامل ہیں۔

لاکھانی متعدد ورلڈ گیمز میں ہیڈ آف ڈیلیگیشن کی حیثیت سے بھی خدمات انجام دے چکی ہیں۔ وہ ایک سے زیادہ تنظیم کی بورڈ ممبر بھی ہیں جو صحت اور کھیلوں سے متعلق ہیں۔
وہ NOWPDP کی بانی ایگزیکٹو کمیٹی کے ممبر بھی ہیں۔ 

یہ تنظیم تعلیم اور معاشی بااختیار کاری کے شعبوں میں پائیدار اقدامات کے ذریعے ایک جامع معاشرے کو فروغ دینے میں معاون ہے۔ایس او پی کا باقاعدگی سے 1991 سے ورلڈ گیمز میں مقابلہ ہورہا ہے۔ اس تنظیم کے پاس اب پاکستان میں 16،104 سے زیادہ ایتھلیٹ رجسٹرڈ ہیں۔

لاکھانی کراچی ویمن سوئمنگ ایسوسی ایشن کی نائب صدر بھی ہیں۔

ایوارڈ 
پاکستان میں مختلف قابلیت کے افراد کے لئے ان کی خدمات اور لگن کو سراہنے کے لئے؛ حکومت پاکستان نے لاکھانی کو 23 مارچ 2016ء ستارہ امتیاز ایوارڈ سے نوازا جوکہ غیر معمولی کامیابیوں کے لئے کسی بھی سویلین کو دیا جانے والا چوتھا سب سے بڑا ایوارڈ ہے۔

حوالہ جات

بقید حیات شخصیات
پاکستان میں کھیل
پاکستانی خواتین
پاکستانی فعالیت پسند
پاکستانی فعالیت پسند خواتین
ستارۂ امتیاز وصول کنندگان
Short description is different from Wikidata